sagorsarker/bangla-wikipedia huggingface dataset:
ওম শান্তি ওম

ওম শান্তি ওম (, ) একটি ২০০৭ সালের ভারতীয় হিন্দি ভাষার
মসলা চলচ্চিত্র। ছবিটির রচয়িতা এবং পরিচালক নৃত্য পরিচালনা করেছেন ভারতের খ্যাতিমান নারী পরিচালক ফারাহ খান। ছবিতে প্রধান দুটি চরিত্রে অভিনয় করেছেন শাহরুখ খান ও দীপিকা পাড়ুকোন, এবং কয়েকটি গুরুত্বপূর্ণ চরিত্রে আছেন কিরণ খের, শ্রেয়াস তালপাদী, অর্জুন রামপাল ও যুভিকা চৌধুরী। এছাড়াও ছবিতে উপস্থিত করা হয় বলিউডের নামিদামি প্রায় ৪২-জন তারকাকে।
বিল্লু

বিল্লু (, ), মূলত ছবিটির নাম ছিল বিল্লু বারবার-বিল্লু নাপিত' এবং এই শিরোনামেই ছবিটি মার্কিন যুক্তরাষ্ট্র মুক্তি দেওয়া হয়, এটি ২০০৯ সালের একটি বলিউড চলচ্চিত্র। ছবিটি পরিচালনা করেছেন "প্রিয়দর্শন", প্রযোজনা করেছেন গৌরী খান (রেড চিলিজ এন্টারটেইনমেন্ট)। ছবিতে মূল ভূমিকায় অভিনয় করেছেন ইরফান খান এবং লারা দত্ত, এবং কিছু বৈশিষ্ট্য চরিত্রে ওম পুরি, রাজপাল যাদব এবং আস্রানি। এছাড়াও একজন জনপ্রিয় বলিউড তারকার ভূমিকায় অভিনয় করেছেন শাহরুখ খান এবং তার সাথে তিনটি গানে অংশ নিয়েছেন কারিনা কাপুর, দীপিকা পাড়ুকোন, এবং প্রিয়াঙ্কা চোপড়া। ছবিটি ১৩ ফেব্রুয়ারি, ২০০৯ সালে মুক্তি লাভ করে।
ম্যায় হুঁ না

ম্যাঁয় হুঁ না () এটি ২০০৪ সালের একটি বলিউড চলচ্চিত্র। চলচ্চিত্রটির কাহিনীকার ও পরিচালক ফারাহ খান এবং এটি শাহরুখ খানের নিজ চলচ্চিত্র নির্মাণকারী প্রতিষ্ঠান রেড চিলিজ এন্টারটেইনমেন্ট-এর ব্যানারে নির্মিত প্রথম চলচ্চিত্র। চলচ্চিত্রটি মুক্তি পায় ৩০ এপ্রিল, ২০০৪-এ এবং বাণিজ্যিক ভাবে সাফল্য লাভ করে। এতে অভিনয় করেছেন শাহরুখ খান, জায়েদ খান, সুনীল শেট্টি, অমৃতা রাও ও সুস্মিতা সেন।
একজন আর্মি মেজর কলেজ ছাত্র হিসাবে গোপন মিশনে যায়। তার মিশনটি পেশাদার এবং ব্যক্তিগত।সেটি হল তার জেনারেলের কন্যাকে এক উগ্র জঙ্গির থেকে রক্ষা করা এবং তার হারিয়ে যাওয়া সৎভাইকে খুঁজে বের করা।
আন্তর্জাতিক অভিবাসী দিবস

আন্তর্জাতিক অভিবাসী দিবস প্রতি বছর ১৮ই ডিসেম্বর জাতিসংঘের সকল সদস্যভূক্ত দেশে পালিত হয়ে আসছে। জাতিসংঘের সাধারণ পরিষদ ৪ ডিসেম্বর, ২০০০ সালে দিনটি বিশ্বব্যাপী উদযাপনের সিদ্ধান্ত নেয়। মূলতঃ বিশ্বের বিভিন্ন প্রান্তে ছড়িয়ে-ছিটিয়ে থাকা ব্যাপক হারে অভিবাসন ও বিপুলসংখ্যক অভিবাসীদের স্বার্থ-সংশ্লিষ্ট বিষয়াদিকে ঘিরেই এ দিবসের উৎপত্তি। ১৮ ডিসেম্বর, ১৯৯০ সালে সাধারণ পরিষদ অভিবাসী শ্রমিকদের স্বার্থ রক্ষায় পর্যাপ্ত নিরাপত্তা এবং তাদের পরিবারের ন্যায্য অধিকার রক্ষায় আন্তর্জাতিক চু্ক্তি ৪৫/১৫৮ প্রস্তাব আকারে গ্রহণ করে।
বিশ্বের বহু দেশ, সরকারের সংগঠন কিংবা মন্ত্রণালয়সহ বিভিন্ন বেসরকারী সংস্থা, সংগঠন যথাযোগ্য মর্যাদায় দিবসকে ঘিরে বিভিন্ন ধরনের অনুষ্ঠান পালন করে। তন্মধ্যে আলোচনা সভা, পথসভা, শোভাযাত্রা, সাংস্কৃতিক অনুষ্ঠান, মানববন্ধন উল্লেখযোগ্য। এ সকল বিষয়গুলোর সবটুকুই অভিবাসীদের উপজীব্য করে অনুষ্ঠিত হয়। অভিবাসীদের মানব অধিকারের বিষয়ে তথ্যের বিস্তৃতি ঘটানো এবং সাম্প্রদায়িক ও রাজনৈতিক সংক্রান্ত দ্বন্দ্ব্ব-সংঘাত থেকে মুক্তি লাভ, অভিজ্ঞতা বিনিময়, অভিবাসীদের রক্ষার লক্ষ্যে নিশ্চয়তা বিধানে রূপরেখা প্রণয়ন ইত্যাদি বিষয়গুলো এতে প্রাধান্য পায়।
১৯৯৭ সাল থেকে ফিলিপিনো এবং অন্যান্য এশীয় অভিবাসী সংগঠনগুলো দিবসটি পালন করতে শুরু করে। শুরুর দিকে তারা ১৮ ডিসেম্বরকে নির্ধারণ করে এবং অভিবাসীদেরকে ঘিরে 'আন্তর্জাতিক ঐক্য দিবস' হিসেবে ঘোষণা করে। ১৯৯০ সালে জাতিসংঘ অভিবাসী শ্রমিক ও দেশে রেখে আসা তাদের পরিবারের নিরাপত্তা রক্ষায় আন্তর্জাতিক সম্মেলন করেছিল।
এর প্রেক্ষাপটে ১৮ ডিসেম্বর দিনটিকে লক্ষ্য করে "মাইগ্রেন্ট রাইটস্‌ ইন্টারন্যাশনাল", "ইন্টারন্যাশনাল কনভেনশন অন মাইগ্রেন্টস রাইটস্‌"-সহ বিশ্বের অনেক সংগঠন অভিবাসীদের স্বার্থ রক্ষার্থে বৈশ্বিকভাবে প্রচারণা চালায়। অবশেষে ১৯৯৯ সালের শেষার্ধে অন লাইনে ব্যাপক প্রচারণার ফলে জাতিসংঘের মুখপাত্র এ দিবসটিকে 'আন্তর্জাতিক অভিবাসী দিবস' হিসেবে ঘোষণা করতে বাধ্য হন।
২০১৬ সালে উদযাপিত আন্তর্জাতিক অভিবাসী দিবসের মূল প্রতিপাদ্য বিষয় নির্ধারণ করা হয়েছে - উন্নয়নের মহাসড়কে-অভিবাসীরা সবার আগে ৷
বাংলাদেশে আন্তর্জাতিক অভিবাসী দিবস ২০২০এর প্রতিপাদ্য নির্ধারণ করা হয়েছে "মুজিববর্ষের আহবান, দক্ষ হয়ে বিদেশ যান"।
স্থাপত্যের জন্য আগা খান পুরস্কার

স্থাপত্যের জন্য আগা খান পুরস্কার (বা আগা খান স্থাপত্য পুরস্কার) চতুর্থ আগা খান কর্তৃক ১৯৭৭ সালে প্রতিষ্ঠিত একটি স্থাপত্যবিষয়ক একটি সম্মাননা। যেসব স্থাপনা নকশা, সামাজিক আবাসন, সাম্প্রদায়িক উন্নয়ন ইত্যাদি ক্ষেত্রে ইসলামী সমাজের প্রয়োজন এবং উচ্চাশাকে ধারণ করে নির্মিত হয়েছে, সেসব স্থাপনাক্যা স্বীকৃতি প্রদানই এই পুরস্কারের লক্ষ্য। প্রতি তিন বছর পরপর একাধিক প্রকল্পকে এই পুরস্কার দেয়া হয়। এই পুরস্কারের আর্থিক মূল্য ৫০০,০০০ মার্কিন ডলার। স্থাপত্যের জন্য আগা খান পুরস্কার স্থাপত্য ক্ষেত্রে বিশ্বের অন্যতম মর্যাদাপূর্ণ পুরস্কার। স্থাপনা বা ব্যক্তির পাশাপাশি এটি প্রকল্প, সম্প্রদায় এবং অংশীদারদেরকেও স্বীকৃতি প্রদান করে।
এই পুরস্কার প্রদানের দায়িত্ব, আগা খান ডেভেলপমেন্ট নেটওয়ার্কের (একেডিএন) অন্তর্গত আগা খান ট্রাস্ট ফর কালচারের (একেটিসি) অধীনে রয়েছে।
এ. কে. এম. সামসুল হক খান

এ. কে. এম. সামসুল হক খান হলেন বাংলাদেশের একজন প্রখ্যাত সরকারি কর্মকর্তা ও মহান স্বাধীনতা যুদ্ধের একজন বীর শহীদ। তিনি ১৯৭১ সালে কুমিল্লার জেলা প্রশাসক হিসাবে কর্মরত ছিলেন এবং তাদের বিরুদ্ধাচরণ করায় ময়নামতি ক্যান্টনমেন্টে নিয়ে তাকে হত্যা করা হয়। মহান স্বাধীনতা যুদ্ধে অনন্য অবদানের জন্য ২০১০ সালে তিনি স্বাধীনতা ও মুক্তিযুদ্ধে স্বাধীনতা পুরস্কার লাভ করেন।
শামসুল হক খান ঢাকা কলেজের ছাত্র ছিলেন। তিনি বায়ান্নর ভাষা আন্দোলনে সক্রিয়ভাবে অংশ নিয়েছিলেন। পঞ্চাশের দশকের মধ্যভাগে তিনি ঢাকা বিশ্ববিদ্যালয়ের ছাত্র হিসেবে প্রগতিশীল গণতান্ত্রিক আন্দোলনে অংশ নেন।
বাঙালি হওয়ার কারণে পাকিস্তানের সিভিল সার্ভিস পরীক্ষায় তাকে মেডিকেলে অযোগ্য ঘোষণা করা হয়। এরপর তিনি কিছুদিন ভূগোল শাস্ত্রে অধ্যাপনা করার পর সিভিল সার্ভিসে যোগ দেওয়ার সিদ্ধান্ত নেন এবং মেডিকেল পরীক্ষার সিদ্ধান্তের বিরুদ্ধে আপিল করে জয়ী হন।
১৯৭০ সালে অনুষ্ঠিত পাকিস্তানের জাতীয় পরিষদ নির্বাচনে চট্টগ্রামে ডেপুটি ইলেকশন কমিশনার হিসেবে তিনি দায়িত্ব পালন করেন। ১৯৭১ সালের মার্চ মাসের প্রথম সপ্তাহে তিনি কুমিল্লার জেলা প্রশাসক হিসেবে কাজে যোগ দিয়েছিলেন।
কুমিল্লার পুলিশ সুপার মুন্সি কবির উদ্দিন আহমেদ, ড. আব্দুস সাত্তার, অধ্যাপক খোরশেদ আলম এমসিএ, আলী আহমেদ এমসিএ প্রমুখকে সঙ্গে নিয়ে শামসুল হক খান কুমিল্লার জেলা প্রশাসকের ক্ষমতা কাজে লাগিয়ে পাকিস্তানি হানাদার বাহিনীর বিরুদ্ধে অগ্রিম প্রতিরোধ পরিকল্পনা গ্রহণ করেন। তার নির্দেশে কুমিল্লা সেনানিবাস-এ রেশন ও বাহনের জন্য জ্বালানি সরবরাহ বন্ধ করে দেওয়া হয়। কুমিল্লার ব্রিগেড কমান্ডার ব্রিগেডিয়ার ইকবাল শফির নেতৃত্বে সেনাসদস্যরা পুলিশের অস্ত্র ও গোলাবারুদ দখল করতে গেলে পুলিশ সুপার মুন্সি কবির উদ্দিন জেলা প্রশাসকের নির্দেশ ছাড়া স্টোরের চাবি হস্তান্তর করতে অপারগতা জানান। পরিস্থিতি নিয়ে আলোচনার জন্য স্থানীয় সামরিক আইন প্রশাসক ডেকে পাঠালে বেসামরিক প্রশাসনের জেলা প্রধান শামসুল হক খান তাতেও অনাগ্রহ প্রকাশ করেন। তার এ আচরণে পাকিস্তানি সেনাকর্মকর্তারা ভীষণ ক্ষুব্ধ হয়ে ওঠেন। ২৫ মার্চ রাতে কুমিল্লা সার্কিট হাউস থেকে মেজর আগা ও ক্যাপ্টেন বোখারীর নেতৃত্বে তাকে ও পুলিশ সুপার মুন্সি কবির উদ্দিনকে গ্রেফতার করা হয়।
গ্রেফতার হওয়ার পর শামসুল হক খান আর ফিরে আসেননি। স্বাধীনতার পর সাংবাদিক অ্যান্থনি মাসকারেনহাস বাংলাদেশ সফরে এলে শামসুল হক খানের পরিবার তার সঙ্গে দেখা করে শামসুল হক খান সম্পর্কে তথ্য জানতে চাইলে তিনি বলেন, জেলা প্রশাসককে গ্রেফতার করা হয় এবং পরবর্তীতে গুলি করে হত্যা করা হয়। মু মুক্তিযুদ্ধ চলাকালীন অধিনায়ক মেজর খালেদ মোশাররফ শামসুল হক খানের আত্মীয়দের জানান, তাকে হত্যা করা হয়েছে।
স্বাধীনতা ও মুক্তিযুদ্ধে অসাধারণ অবদানের জন্য ২০১০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
শহীদ সামসুল হক খানের নামে কুমিল্লায় একটি সড়কের নামকরণ করা হয়েছে। এ ছাড়া বিয়াম মিলনায়তনের ভাষণকক্ষটির নামও তার নামে করা হয়েছে।
পহেলি

পহেলি (, ) হচ্ছে একটি ভারতীয় হিন্দি ভাষার চলচ্চিত্র, এটি মুক্তি পায় ২৪ জুন, ২০০৫-এ। ছবিটি পরিচালনা করেছেন অমল পালেকর এবং প্রযোজনা করেছেন গৌরী খান, সঞ্জীব চাওলা ও শাহরুখ খান, এছাড়াও তিনি ছবিতে প্রধান পুরুষ ভূমিকায় অভিনয় করেছেন। "পহেলি" ভিজায়াদান ডেথার লেখা একটি ছোট গল্প নির্মণ করা হয় এবং এই গল্পের বধুর ভূমিকায় (রাণী মুখার্জী) ও তার স্বামীর ভূমিকায় (শাহরুখ খান) এখানে একটি ভূত দেখানো হয়, তার স্বামীর ছদ্ম, তার সঙ্গে প্রণয়ে যিনি তার স্বামী সঞ্চালিত হয়। চলচ্চিত্রটিতে বিশেষ উপস্থিতি আছে সুনীল শেট্টি, জুহি চাওলা, রাজপাল যাদব এবং অমিতাভ বচ্চন এর।
রেড চিলিজ এন্টারটেইনমেন্ট

রেড চিলিজ এন্টারটেইনমেন্ট (), এটি একটি ভারতীয় মুম্বাই ভিত্তিক চলচ্চিত্র নির্মাণ ও বিতরণকারী প্রতিষ্ঠান। এই প্রতিষ্ঠানটি ২০০২ সালে বলিউড অভিনেতা শাহরুখ খান ও তার স্ত্রী গৌরী খান প্রতিষ্ঠিত করেন। এটি ড্রিমস আনলিমিটেড নামে প্রথমে প্রতিষ্ঠিত ছিল ২০০১ সালে অভিনেত্রী জুহি চাওলা এবং পরিচালক "আজিজ মির্জা" সাথে। কিন্তু, পরে এই প্রতিষ্ঠানের পুন-নামকরণ করা হয়।
চলচ্চিত্র নির্মাণ ছাড়াও, প্রতিষ্ঠানটির অধীনে রয়েছে যেমন- ভিজ্যুয়াল ইফেক্ট স্টুডিও রেড চিলিস ভিএফএক্স পাশাপাশি টিভি স্টুডিও টিভি শো/সিরিয়ালের জন্য রেড চিলিস টিভিসি হিসেবে পরিচিত এবং রেড চিলিস ইডিয়ট বক্স হিসাবে পরিচিত বিজ্ঞাপণ নির্মাণের জন্য স্টুডিও করেছে। সংস্থাটি ৫০% এর একটু বেশি ইন্ডিয়ান প্রিমিয়ার লিগ-এর ক্রিকেট দল কলকাতা নাইট রাইডার্স এর মধ্যে পণ হয়েছে।
সঞ্জীব চাওলা "রেড চিলিজ এন্টারটেইনমেন্ট" এর নির্বাহী প্রযোজক। গৌরী খান প্রযোজক হিসাবে দায়িত্ব পালন করছেন।
২০০৪ সালে নৃত্য পরিচালক ফারাহ খান, শাহরুখের একজন ঘনিষ্ঠ বন্ধু যিনি তার সাথে সরাসরি একটি চলচ্চিত্র পরিচালনা করতে আগ্রহ দেখান। শাহরুখ তখন জুহি চাওলা এবং পরিচালক আজিজ মির্জা প্রযোজনা প্রতিষ্ঠান ড্রিমজ আনলিমিটেড এর সকল দায়িত্ব গ্রহণ করেন এবং প্রতিষ্ঠানের নাম নতুন করে করেন রেড চিলিস এন্টারটেনমেন্ট এতে তার সাথে থকেন স্ত্রী গৌরী খান। এবং এই নাম পরিবর্তনের প্রতিষ্ঠানের ব্যানারে নির্মিত প্রথম পূর্ণদৈর্ঘ্য চলচ্চিত্র ম্যায় হুঁ না ছবিতে শাহরুখ প্রধান চরিত্রে অভিনয় করে। ছবিটি বাণিজ্যিক ভাবে দারুণ সাফল্য লাভ করে। খান এই প্রতিষ্ঠানের ব্যানারে নির্মিত দ্বিতীয় চলচ্চিত্র পহেলি-তে অভিনয় করেছেন এটি ছিল ২০০৫ সালের চলচ্চিত্র। একই বছর সোহাম শাহ এর কাল ছবিটি ধর্ম প্রডাকশনস এর সাথে যৌথ প্রযোজনা করে এই প্রতিষ্ঠান।
এই প্রতিষ্ঠানের ব্যানারে নির্মিত তৃতীয় চলচ্চিত্র ওম শান্তি ওম এবং এটি ছিল ফারাহ খান পরিচালিত দ্বিতীয় চলচ্চিত্র এইটিতেও খান অভিনয় করেছেন সাথে ছিল দীপিকা পাড়ুকোন। এটি মুক্তি দেয়া হয় ২০০৭ সালের নভেম্বরে। ২০০৯ সালে নির্মাণ করা হয় বিল্লু চলচ্চিত্রটি এবং এটিতে খান ছিলেন একটি বর্ধিত বিশেষ উপস্থিতির মধ্যে, এখানে নাম ভূমিকায় অভিনয় করেছেন ইরফান খান ও লারা দত্ত, ছবিটি বাণিজ্যিক ভাবে ব্যর্থ হয়। করণ জহরের পরিচালনায় ২০১০ সালে ধর্ম প্রডাকশনস এবং ফক্স সার্চলাইট পিকচার্স এর যৌথ প্রযোজনায় নির্মাণ করা হয় মাই নেম ইজ খান চলচ্চিত্রটি, এখানে খান মান ভূমিকায় অভিনয় করেছেন, তার বিপরীতে ছিলেন কাজল দেবগন।
রেড চিলিজ এন্টারটেইনমেন্ট এর কয়েকটি কর্মক্ষেত্র বিভাগ সমূহ;
ইনসুলিন

ইনসুলিন(), হলো অগ্ন্যাশয়ের প্রধান হরমোন,এক ধরনের পলিপ্যাপটাইড, যা গ্লুকোজকে রক্ত থেকে কোষের মধ্যে প্রবেশ করা নিয়ন্ত্রণ করে। ইনসুলিন অগ্ন্যাশয়ের ইনসুলিন নিঃসরণকারী কোষগুলো (আইল্যেটস অব ল্যাঙ্গারহেন্স-এর বিটা কোষ) থেকে নিঃসৃত হয়। মূলত ডায়েবেটিস মেলাইটাস এ ইনসুলিন ব্যবহৃত হয়ে থাকে। ইনসুলিন খুব পুরানো প্রোটিন যা কয়েক বিলিয়ন বছর আগে উদ্ভাবিত হয়েছে।
ইনসুলিন ৫১টি অ্যামিনাে অ্যাসিড নিয়ে গঠিত ক্ষুদ্রাকার সরল প্রােটিন । দুটি পলিপেপটাই চেইন ( ২১টি অ্যামাইনাে অ্যাসিড নিয়ে গঠিত চেইন – A এবং ৩০টি অ্যামিনাে অ্যাসিড নিয়ে গঠিত চেইন – B ) দুটি ডাইসালফাইড বন্ডের মাধ্যমে সংযুক্ত হয়ে একটি ইনসুলিন অণু গঠন করে । এর রাসায়নিক সংকেত হলাে : <chem>C254H377O75S6</chem>। এর আণবিক ভর ৫৭৩৪ ।বর্তমানে মানুষের ইনসুলিন উৎপাদনকারী জিন E . coli তে স্থানান্তর করে ব্যাপক হারে ইনসুলিন উৎপাদন করা হচ্ছে । একটি ব্যাক্টেরিয়াম কোষে প্রায় দশ লক্ষ অণু ইনসুলিন তৈরি হয়ে থাকে । ইনসুলিন  কৃত্রিমভাবে উৎপাদনের কারণে বর্তমান পৃথিবীর অধিকাংশ জৈবিক সমস্যা সমাধান সম্ভব হয়েছে।  বর্তমানে বিজ্ঞানীরা এই বিষয়ে আরো ব্যাপক গবেষণা চালিয়ে যাচ্ছে ।
এই হরমোন যকৃত ও পেশী-কলায় গ্লুকোজ থেকে গ্লাইকোজেন সংশ্লেষে সাহায্য করে।
ইনসুলিন বিভিন্ন অ্যামিনো-অ্যাসিড একত্রিত করে প্রোটিন গঠনে সাহায্য করে।
ইনসুলিনের প্রভাবে গ্লুকোজ, ল্যাকটিক অ্যাসিড ইত্যাদি থেকে চর্বি ও স্নেহদ্রব্য উৎপন্ন হতে পারে।
ইনসুলিন কম ক্ষরিত হলে রক্তে গ্লুকোজের পরিমাণ বেড়ে যায়। তখন মূত্রের সঙ্গে গ্লুকোজ বেরিয়ে আসে। এই অবস্থাকে মধুমেহ বা ডায়াবেটিস রোগ বলা হয়।
রক্ত থেকে বিভিন্ন কলার কোষে গ্লুকোজ অবশোষণে ইনসুলিন সাহায্য করে।
ইনসুলিন কোষের মধ্যে গ্লুকোজের জারণ বাড়িয়ে দেয়।
ইনসুলিনের সাহায্যে চর্বি সম্পূর্ণভাবে জারিত হয়, ফলে কিটোন বস্তু (যেমন, অ্যাসিটো-অ্যাসিটিক অ্যাসিড, অ্যাসিটোন ইত্যাদি) প্রস্তুত হতে পারে না।
ইনসুলিন যকৃৎ-কোষের মধ্যে কয়েকটি গ্লুকোজ বিপাকের উৎসেচককে নিয়ন্ত্রণ এমন কি পরিবর্তনকরতে পারে।
প্রোটিন সংশ্লেষ এবং বৃদ্ধির সময় ইনসুলিন এবং সোমাটোট্রফিক হরমোন (STH) যৌথভাবে একসঙ্গে কাজ করতে পারে।
ভারতের প্রথম

ইহা ভারতের প্রথম দের তালিকা,এই তালিকাতে তাদের নাম অন্তর্ভুক্ত করা হল যাদের নাম ভারতীয়দের মধ্যে নিজ নিজ ক্ষেত্রে শীর্ষ স্থানে আছে।
ভারতের প্রথম নোবেল পুরস্কার - রবীন্দ্রনাথ ঠাকুর।
• ভারতের প্রথম নাইট উপাধি- রবীন্দ্রনাথ ঠাকুর
ভারতের প্রথম
চলতে চলতে (২০০৩-এর চলচ্চিত্র)

চলতে চলতে হলো ২০০৩ সালে মুক্তিপ্রাপ্ত একটি বলিউড চলচ্চিত্র। ছবির প্রধান দুটি চরিত্রে অভিনয় করেছেন শাহরুখ খান এবং রানী মুখোপাধ্যায়, নির্দেশ দ্বারা আজিজ মির্জা। ছবিটি ড্রীমজ আনলিমিটেড-এর ব্যানারে করা হয় এবং এটি বাণিজ্যিকভাবে ব্যর্থ হয়। চলচ্চিত্রটি কাসাব্লাংকা চলচ্চিত্র উৎসবে প্রদর্শন করা হয়।
কীর্তি স্তম্ভ

কীর্তি স্তম্ভ ভারতের রাজস্থান রাজ্যের চিতোরগড় দুর্গে অবস্থিত। এই ২২ মিটার উঁচু স্তম্ভটি দ্বাদশ শতাব্দীতে জিজাজি কাথোড় নামে এক বাঘেরওয়াল জৈন বণিক নির্মাণ করান। এটি সাতটি তলা-বিশিষ্ট একটি জটিল স্থাপনা। ৫৪টি সিঁড়ি বেয়ে এতে উঠতে হয়। সিঁড়িগুলি সংকীর্ণ। তার গায়ে সকল জৈন দেবদেবীর ছবি আঁকা আছে।
স্তম্ভটি সোলাঙ্কি স্থাপত্যশৈলীতে নির্মিত। ভিত্তির কাছে এটি ৩০ ফুট ও শীর্ষদেশে ১৫ ফুট চওড়া। বহির্গাত্র জৈন ভাস্কর্যে শোভিত। এটি প্রথম জৈন তীর্থঙ্কর আদিনাথের প্রতি উৎসর্গিত। স্তম্ভের মধ্যে তার একটি সুন্দর পাঁচ ফুটের মূর্তিও আছে।
খোদাই, ক্ষুদ্রকক্ষ ও বারান্দা সহ কীর্তি স্তম্ভ একটি জটিল স্থাপনা। এখানে জৈন তীর্থঙ্করদের মূর্তি দেখা যায়। স্তম্ভের শীর্ষভাগে একটি পর্যবেক্ষণাগার রয়েছে। সেখান থেকে দুর্গ ও তার আশেপাশের এলাকার সুন্দর দৃশ্য দেখা যায়। কীর্তি স্তম্ভ চিতোরগড়ের বিজয় স্তম্ভের চেয়েও প্রাচীন।
অশোকা (চলচ্চিত্র)

অশোকা (, দেবনাগরী: अशोक) ২০০১ সালের ভারতীয় মহাকাব্যিক ঐতিহাসিক নাট্য চলচ্চিত্র। পরিচালনা করেছেন সন্তোষ সিভান। এটি ভারতীয় মৌর্য রাজবংশের সম্রাট অশোকের প্রাথমিক জীবনযাত্রার নাট্য সংস্করণ। যিনি ৩য় শতাব্দীতে ভারতীয় উপমহাদেশের অধিকাংশ অঞ্চল শাসন করেন।
শাহরুখ খান, জুহি চাওলা এবং রাধিকা সাগুনি প্রযোজিত চলচ্চিত্রের চিত্রনাট্য লিখেছেন সন্তোষ সিভান এবং সাকেট চৌধুরী। সঙ্গীত পরিচালনা করেছেন সন্দীপ চওতা এবং অনু মালিক। অভিনয়ে ছিলেন শাহরুখ খান, কারিনা কাপুর, ড্যানি ডেনজংপা, আজিথ কুমার, রাহুল দেব এবং হৃশিতা ভট্ট।
এটি মূলত ভারতে "অশোক দ্য গ্রেট" শিরোনামে মুক্তি পায়। তামিলে মুক্তির শিরোনাম ছিলো "সম্রাট অশোক"।
চলচ্চিত্রটি ব্যাপকভাবে যুক্তরাজ্য এবং উত্তর আমেরিকা জুড়ে প্রদর্শন করা হয়। এবং ভেনিস চলচ্চিত্র উৎসব এবং টরন্টো আন্তর্জাতিক চলচ্চিত্র উৎসবে প্রদর্শণের জন্যে নির্বাচিত হয়, যেখানে এই চলচ্চিত্র ইতিবাচক সাড়া পায়। তবে, চলচ্চিত্রটি ভারতীয় সমালোচক ও দর্শকের মনপুত হয় নি এবং বক্স অফিসে ব্যর্থ হয়েছে।
চলচ্চিত্রের অধিকাংশ চরিত্র ঐতিহাসিক ব্যক্তির কাল্পনিক সংস্করণ:
পরদেশ

পরদেশ () হল সুভাষ ঘাই পরিচালিত একটি বলিউড চলচ্চিত্র। ছবিটিতে অভিনয় করেছেন শাহরুখ খান, অমরিশ পুরি, আলোক নাথ, এবং নবাগত মাহিমা চৌধুরী এবং অপূর্ভা অগ্নিহত্রী।
ছবিটি ১৯৯৭ সালের ৮ই আগস্ট ভারতে মুক্তি পায়। এটি বাণিজ্যিক, সমালোচনামূলক এবং মিউজিক্যাল সফল ছবি। মাহিমা চৌধুরী শ্রেষ্ঠ নবাগতার পুরস্কার জিতেছিল, নাদিম-শ্রাবণ শ্রেষ্ঠ সঙ্গীত পরিচালক হিসেবে স্টার স্ক্রিন পুরস্কার জিতেন এবং সুভাষ ঘাই শ্রেষ্ঠ পরিচালক হিসেবে ফিল্মফেয়ার পুরস্কার-এ মনোনীত হন।
গিগাবাইট

গিগা বাইট () হল ডিজিটাল তথ্য স্টোরেজের জন্য একাধিক একক বাইট । এটি স্টোরেজ ডিভাইস সমূহের ধারণ ক্ষমতার একক। আন্তর্জাতিক একক পদ্ধতিতে প্রেফিক্স গিগার অর্থ ১০, সুতরাং ১ গিগাবাইট হয় ১০০০০০০০০০ বাইট। গিগাবাইট এককের প্রতীক হল GB বা Gbyte।
ঐতিহাসিকভাবে, শব্দটি কম্পিউটার বিজ্ঞান এবং তথ্য প্রযুক্তির কিছু ক্ষেত্রে ব্যবহৃত হয়েছে জিবিবাইট হিসেবে, অথবা ১০৭৩৭৪১৮২৪ (১০২৪ অথবা ২) বাইট। পেন ড্রাইভ, স্মার্ট কার্ড, মাল্টি মিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ধারণ ক্ষমতার জন্য, এসডি কার্ড ইত্যাদি সব কার্ড এর মান ই গিগা বাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।
কিলোবাইট

কিলোবাইট () (প্রতীক: KB) হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণ-ক্ষমতার একক। আন্তর্জাতিক একক পদ্ধতিতে প্রেফিক্স কিলোর অর্থ ১০, সুতরাং ১ কিলোবাইট হয় ১০০০ বাইট। কিলোবাইট এককের প্রতীক হল KB বা kilobyte।
ঐতিহাসিকভাবে, শব্দটি কম্পিউটার বিজ্ঞান এবং তথ্য প্রযুক্তির কিছু ক্ষেত্রে ব্যবহৃত হয়েছে কিবিবাইট হিসেবে, অথবা ১০২৪ (২) বাইট অথবা ১০০০ (১০) বাইট। পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ধারণক্ষমতার জন্য, এসডি কার্ড ইত্যাদি সব কার্ডের মানই কিলোবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।
টেরাবাইট

টেরাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স টেরার অর্থ ১০, সুতরাং ১ টেরাবাইট হয় ১,০০,০০,০০,০০,০০,০০০ বাইট অথবা ১ লাখ কোটি অথবা ১০০০ গিগাবাইট। ১ টেরাবাইট বাইনারি প্রেফিক্সতে ০.৯০৯৫ টেবিবাইট, অথবা ৯৩১.৩২ গিগাবাইট। এককের প্রতীক হল TB বা TByte। কিন্তু "Tb" বলতে বুঝায় টেরাবিট।
১ পেবিবাইট =১০২৪ টেরাবাইট , টেরা বাইট =১০২৪ গিগাবাইট, ১০৪৮৫৭৬ মেগাবাইট, ১০৭৩৭৪১৮২৪ কিলোবাইট, ১০৯৯৫১১৬২৭৭৭৬ বাইট। পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ক্ষুদ্রতা ও ধারণক্ষমতার জন্য, এসডি কার্ড ইত্যাদি সব কার্ড-এর মানই মেগাবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।
ভাস্লাভ হাভেল

ভাস্লাভ হাভেল (; জন্ম: ৫ অক্টোবর, ১৯৩৬ - মৃত্যু: ১৮ ডিসেম্বর, ২০১১) চেক প্রজাতন্ত্রের রাষ্ট্রপতি ও প্রখ্যাত রাজনীতিবিদ ছিলেন। এছাড়াও, তিনি নাট্য নির্মাতা, প্রাবন্ধিক, কবি ও ভিন্নমতাবলম্বী ছিলেন। 
১৯৮৯ থেকে ১৯৯২ সাল পর্যন্ত তিনি চেকোস্লোভাকিয়া রাষ্ট্রের ১০ম ও সর্বশেষ প্রেসিডেন্ট ছিলেন। চেকোস্লোভাকিয়া বিভাজনের পর চেক প্রজাতন্ত্রের ১ম প্রেসিডেন্ট হিসেবে ১৯৯৩ থেকে ২০০৩ পর্যন্ত ১ম প্রেসিডেন্ট হিসেবে দায়িত্ব পালন করেন।
হ্যাভেল নোবেল শান্তি পুরস্কারের জন্য মনোনীত হয়েছিলেন।
ভাস্লাভ হাভেল ৭৫ বছর বয়সে মৃত্যুবরণ করেন।
তিনি ২০টিরও অধিক নাটক রচনা করেছেন। পাশাপাশি অনেক বাস্তবধর্মী প্রবন্ধ রচনা করেন যা বিশ্বব্যাপী অনুবাদিত হয়েছে।
সের্গেই ব্রিন

সের্গেই ব্রিন বা সের্গেই মিখাইলোভিচ ব্রিন () একজন রুশ বংশোদ্ভুত মার্কিন কম্পিউটার প্রকৌশলী ও ইন্টারনেট উদ্যোক্তা। তিনি সার্চ ইঞ্জিন "গুগল" এর অন্যতম প্রতিষ্ঠাতা।
সের্গেই ব্রিন ১৯৭৩ সালে সাবেক সোভিয়েত ইউনিয়নের মস্কোতে একটি ইহুদি পরিবারে জন্মগ্রহণ করেন। তার পিতার নাম মাইকেল ব্রিন ও মাতার নাম ইউজেনিয়া ব্রিন। মাইকেল ব্রিন "ম্যারিল্যান্ড বিশ্ববিদ্যালয়" এর গণিতের শিক্ষক ও ইউজেনিয়া ব্রিন নাসার"গোডার্ড খেয়াযান নিক্ষেপণ কেন্দ্রের" গবেষক। ব্রিন ছয় বছর বয়সে যুক্তরাষ্ট্র প্রবাসী হন।
ফেসবুক তৈরির কাহিনি নিয়ে তৈরি ‘দ্য সোশ্যাল নেটওয়ার্ক’ চলচ্চিত্রটির কথা অনেকেরই নিশ্চয় মনে আছে। এবারে অনুসন্ধান সেবাদাতা গুগলকে নিয়ে নির্মিত হয়েছে চলচ্চিত্র ‘দ্য ইন্টার্নশিপ’। নানা হাস্যরসাত্মক উপাদান নিয়ে এগিয়ে যায় সিনেমার কাহিনী। একপর্যায়ে প্রকাশ পায় গুগলের মাহাত্ম্য। সিনেমায় তুলে ধরা হয় গুগল দফতরের কর্মীদের নানা সুবিধার বিষয়। প্রতিষ্ঠানটির নানা সেবার তথ্যও দেখানো হয়। দেখা যায়, গুগলের সহপ্রতিষ্ঠাতা সের্গেই ব্রিনের চরিত্রকে।
২০০৪ সালে এবিসি ওয়ার্ল্ড নিউজ সেরগেই ব্রিনকে 'পারসন অফ দ্য উইক' ঘোষণা করে। ২০০৫ সালে ব্রিন অন্যতম 'ইয়াং গ্লোবাল লিডার' হিসাবে মনোনীত হন। টেসলা মোটরসের অন্যতম কর্ণধার সেরগেই ব্রিন ইলেকট্রিক চালিত যানের জন্য কাজ করে যাচ্ছেন।
ব্রিন ১৯৯০ সালে ম্যারিল্যান্ড বিশ্ববিদ্যালয়ে গণিত ও কম্পিউটার বিজ্ঞানে স্নাতক শ্রেণিতে ভর্তি হন। ১৯৯৩ সালে তিনি সম্মান ডিগ্রি অজর্ন করেন। তিনি উচ্চশিক্ষার জন্য স্ট্যানফোর্ড বিশ্ববিদ্যালয় এ কম্পিউটার বিজ্ঞানে ভর্তি হন। তিনি বর্তমানে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জনে বিরতি গ্রহণ করছেন।
সের্গেই ব্রিন ২০০৭ সালে এ্যানি ওজকিকির সাথে বিবাহ বন্ধনে আবদ্ধ হন। তাদের সংসারে দুটি সন্তান রয়েছে। বয়সের দিক থেকে তাদের দুজনের মধ্যে কোনো পার্থক্য নেই। স্ত্রী এ্যানি ওজকিকি বায়োটেক কোম্পানি টুয়েন্টি থ্রি এন্ড মি’প্রধান নির্বাহী হিসেবে কাজ করছেন। এ্যানি ওজকিকির গুগলের অ্যাডভার্টাইজিং বিভাগের সিনিয়র ভাইস প্রেসিডেন্ট সুসান ওজকিকির বোন হন।
বাহামাস শহরে তাদের বিয়ে হয়। সেটা সের্গেই ব্রিনের জীবনে একটি আলোচিত অধ্যায়। অ্যানি বায়োলজিতে অনার্স পাশ করেন। স্বাস্থ্য নিয়ে কাজ করতে আগ্রহী তিনি। তাই তারা দুজনে মিলে 'হিউম্যান জিনোম প্রজেক্ট' তৈরি করেন। সেটার জন্য ডেটাবেইজ ও ইন্টারনেট ওয়েবসাইটও বানান।
ন্যাসড্যাক-১০০

ন্যাসড্যাক-১০০ () মার্কিন শেয়ার বাজার ন্যাসড্যাক (পূর্ণরূপ: ন্যাশনাল এ্যাসোসিয়েশন অফ সিকিউরিটি ডিলারস্ অটোমেটেড কোটেশনস) একটি বহুল প্রচলিত সূচক। অ-আর্থিক প্রতিষ্ঠান সমূহের মূলধন, বাজার প্রকৃতির উপর ভিত্তি করে এই সূচকে বিভিন্ন প্রতিষ্ঠানসমূহ অর্ন্তভূক্ত করা হয়।
ন্যাসড্যাক-১০০ সূচকটি চালু করা হয় ৩১শে জানুয়ারি ১৯৮৫ সালে। ৯টি খাতে অ-আর্থিক প্রতিষ্ঠানসমূহকে ভাগ করে এই সূচকটি চালু করা হয়। খাতগুলো হল: শিল্প, প্রযুক্তি, তথ্যযোগাযোগ, বায়োটেকনোলজি, যোগাযোগ প্রভৃতি।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৮০০ মিটার

২০০৮ অলিম্পিক গেমসে পুরুষদের ৮০০মিটার দৌড়ানোর প্রতিযোগিতা আগস্টের ২০ থেকে ২৩ তারিখে অনুষ্ঠিত হয় বেইজিং ন্যাশনাল স্টেডিয়ামে। ২৩শে আগস্ট ফাইনালে কেনিয়ান দৌড়বীর উইলফ্রেড বঙ্গাই ১:৪৪.৬৫সেকেন্ড সময়ে বিজয়ী হন। যোগ্যতানির্ণায়ক মাপকাঠি ছিল ১:৪৬.০০সেকেন্ড (A মান) এবং ১:৪৭.০০সেকেন্ড (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রথম রাউন্ড অনুষ্ঠিত হয় ২০শে আগস্ট। প্রত্যেক হিটের প্রথম দুইজন (Q) ও সবমিলিয়ে পরবর্তী সেরা আটজনকে (q) নিয়ে সেমিফাইনাল অনুষ্ঠিত হয়।
প্রত্যেক হিটের প্রথম দু'জন (Q) ও সবমিলিয়ে পরবর্তী সেরা (q) দু'জনকে নিয়ে ফাইনাল অনুষ্ঠিত হয়।
বেইজিং আন্তর্জাতিক বিমানবন্দর

বেইজিং আন্তর্জাতিক বিমানবন্দর () চীনের রাজধানী বেইজিং-এ অবস্থিত দেশের প্রধান বিমানবন্দর। এটি বেইজিং শহরের কেন্দ্র থেকে ৩২ কিলোমিটার উত্তর-পূর্বে অবস্থিত। বিমানবন্দরটি রাষ্ট্রায়ত্ত বেইজিং ক্যাপিটাল ইন্টারন্যাশনাল এয়ারপোর্ট কোম্পানি লিমিটেড-এর মালিকানাধীন এবং উক্ত কোম্পানি কর্তৃক পরিচালিত হয়। বেইজিং শহরের পূর্ব নাম পেকিং থেকে এই বিমানবন্দরটির আইএটিএ এয়ারপোর্ট কোড PEK উদ্ভূত হয়েছে।
বিগত দশকে বেইজিং বিমানবন্দর বিশ্বের ব্যস্ততম বিমানবন্দরসমূহের অন্যতম হিসেবে পরিগণিত হয়েছে। ২০০৯ সালে যাত্রী পরিবহনের দিক থেকে এটি এশিয়ার ব্যস্ততম বিমানবন্দর নির্বাচিত হয়েছে। যাত্রী চলাচলের ভিত্তিতে বর্তমানে বেইজিং বিমানবন্দর বিশ্বের দ্বিতীয় ব্যস্ততম বিমানবন্দর। এই বিমানবন্দরে ৪৮৮,৪৯৫ সংখ্যক বিমান-উঠানামা সম্পন্ন হয়েছে, যা বিশ্বে দশম এবং এর ফলে বিশ্বের সেরা ৩০টি বিমানবন্দরের মধ্যে একমাত্র এশিয়ান বিমানবন্দর হিসেবে বেইজিং বিমানবন্দর স্বীকৃতি পেয়েছে। বিগত বছরগুলোতে এই বিমানবন্দরে মালামাল পরিবহনের পরিমাণও উল্লেখযোগ্যহারে বৃদ্ধি পেয়েছে। ২০০৯ নাগাদ, মালামাল পরিবহনের ভিত্তিতে বিশ্বের ব্যস্ততম বিমানবন্দরগুলোর মধ্যে এটি ১৪তম স্থান অধিকার করেছে।
সত্য সাহা

সত্য সাহা (২৫শে ডিসেম্বর, ১৯৩৪ - ২৭শে জানুয়ারি, ১৯৯৯) বাংলাদেশের প্রখ্যাত সুরকার এবং সংগীত পরিচালক। জনপ্রিয় 'আমার মন বলে তুমি আসবে', 'তুমি কি দেখেছ কভু', 'তোমারই পরশে জীবন আমার', 'নীল আকাশের নিচে আমি' সহ অনেক গানের সুরকার তিনি।
১৯৩৪ সালের ২৫শে ডিসেম্বর সত্য সাহার জন্ম হয় উত্তর চট্টগ্রামের হাটহাজারী উপজেলাধীন নন্দীরহাট জমিদার বংশে। নন্দীহাট গ্রামের জমিদার প্রশন্ন কুমার সাহার প্রথম স্ত্রীর ২ পুত্র ১ মেয়ের মাঝে সত্য সাহা, প্রেম বিনয়, ভূষণ সাহা, মেয়ে রাজ নন্দিনী, দ্বিতীয় স্ত্রীর দুই ছেলে অমিয় ভূষণ সাহা, সুনীতা ভূষন সাহা, মেয়ে নিলু সাহা, চৈত্রা সাহা। ১৯৪৬-১৯৪৮ এর মাঝামাঝি সময়ে সত্য সাহা নারায়ণগঞ্জ রামকৃষ্ণ স্কুল থেকে এণ্ট্রান্স পাশ করেন এবং ১৯৫১ ও ১৯৫২ সালে ভারতের কলকাতা বিদ্যাসাগর কলেজ থেকে বি.এ পাশ করেন। জমিদার বংশের লোকেরা গ্রীষ্মকালে বিলাস বহুল চলাফেরা করতেন, ঘোড়ার গাড়ি এবং সু-সজ্জিত পালকি ছাড়া বাড়ি থেকে বের হতেন না সেই সব দিনের ইতিহাস ঐতিহ্যের সাক্ষী জমিদার বাড়ি বর্তমানে ধ্বংসের মুখোমুখি।
১৯৬৪ সালে সুভাষ দত্ত পরিচালিত প্রথম ছায়াছবি "সুতরাং" থেকে সত্য সাহার সঙ্গীত পরিচালক হিসেবে যাত্রা শুরু। বাংলা ছায়াছবির জনপ্রিয় নায়িকা কবরীর ছবিতে আগমন সত্য সাহার হাত ধরে। পরিচালক সুভাষ দত্ত তার সুতরাং ছবির জন্য নায়িকা খুঁজছিলেন সে সময়ে ছবির সঙ্গীত পরিচালক সত্য সাহা কবরীকে নিয়ে এলেন। পরে ১৯৭৫ সালের মাঝামাঝি সময়ে সত্য সাহার প্রযোজনায় ও সুরে ‘অশিক্ষিত’ বাংলা ছায়াছবিটি সম্পূর্ণ এই জমিদার বাড়িতেই চিত্রায়িত হয়েছে। ১৮ দিনে সত্য সাহা বাড়িটিতে শুটিং শেষ করেন। চলচ্চিত্রনির্মাতা দিলীপ বিশ্বাস 'সমাধি' নামক ছবি বানাবেন। গীতিকার গাজী মাজহারুল আনোয়ারের মালিবাগের বাসায় সুরকার সত্য সাহা গানটির সুর করেন এবং এর রেকর্ডিং হয় কাকরাইলের ইপসা রেকর্ডিং স্টুডিওতে। পরবর্তীতে গানটি বেশ জনপ্রিয় হয়।
সত্য সাহা চলচ্চিত্রের সঙ্গীত পরিচালনা ও সুর প্রদানের জন্য তিনবার জাতীয় চলচ্চিত্র পুরস্কার লাভ করেন এবং সঙ্গীতে অবদানের জন্য ২০১৩ সালে মরণোত্তর স্বাধীনতা পুরস্কার লাভ করেন।
নাবিল মাডি

নাবিল মাডি (জন্ম: ৯ই জুন, ১৯৮১) একজন আলজেরীয় মাঝারি পাল্লার দৌড়বীর। তার পছন্দের বিভাগ ৮০০মিটার।
২০০৬ আফ্রিকান চ্যাম্পিয়নশিপে তিনি চতুর্থ স্থান অধিকার করেন। তিনি ২০০৪ অলিম্পিক ও ২০০৭ বিশ্ব চ্যাম্পিয়নশিপে অংশগ্রহণ করেন। যদিও ফাইনালে যেতে পারেননি।
২০০৭ সালের জুলাই মাসে হিউসডেন-জোল্ডারে ৮০০মিটার বিভাগে তিনি ১:৪৪.৫৪মিনিট সময় করেন। এই বিভাগে এটাই তার ব্যক্তিগত সেরা সময়। অন্যদিকে ২০০৮ সালের জুলাইতে ১৫০০মিটার বিভাগে মোনাকোতে তার সেরা সময় করেন ৩:৩৪.৪৭মিনিট।
আতার জারগুলেইন

আতার জারগুলেইন (জন্ম ৪ঠা জানুয়ারী ১৯৮৫) একজন আলজেরীয় মাঝারি পাল্লার দৌড়বীর। তার পছন্দের বিভাগ ১৫০০মিটার। তার জন্মস্থান জিজেল। তিনি ২০০৮ অলিম্পিকে পুরুষদের ৮০০মিটার দৌড়ে নাম দিয়েও শেষ মুহূর্তে অংশগ্রহণে বিরত থাকেন। এছাড়া তিনি ১৫০০ মিটার বিভাগেও অংশগ্রহণ করেন।
লিওনার্ডো প্রাইস

লিওনার্ডো প্রাইস (জন্ম: ২১শে ফেব্রুয়ারি, ১৯৭৯ ট্রেলিউ) একজন আর্জেন্টিনীয় মাঝারি পাল্লার দৌড়বীর। তিনি ২০০৮ অলিম্পিকে পুরুষদের ৮০০মিটার দৌড়ে হিটে ষষ্ঠ স্থান লাভ করেন। ফলে আর এগোতে পারেননি।
বীর-জারা

বীর-জারা (, ) এটি ২০০৪ সালের একটি জনপ্রিয় বলিউড চলচ্চিত্র। চলচ্চিত্রটি পরিচালনা করেছেন যশ চোপড়া। চলচ্চিত্রের প্রধান তিনটি চরিত্রে অভিনয় করেছেন শাহরুখ খান, প্রীতি জিন্টা ও রাণী মুখার্জী। এছাড়াও কিছু গুরুত্বপূর্ণ চরিত্রে অভিনয় করেছেন কিরণ খের, দিভ্যা দত্ত ও অনুপম খের, এবং দুটি অতিথি চরিত্রে অভিনয় করেছেন অমিতাভ বচ্চন ও হেমা মালিনী।
"ভীর-জারা" এর সাউন্ডট্র্যাকটিতে ১১টি গান রয়েছে যার সুর রচনা করেছিলেন প্রয়াত মদন মোহন এবং তার ছেলে সঞ্জীব কোহলি তা পুনর্নির্মাণ করেছিলেন। গানগুলিতে কণ্ঠ দিয়েছেন লতা মঙ্গেশকর, জগজিৎ সিং, উদিত নারায়ণ, সোনু নিগম, গুরদাস মান, রূপ কুমার রথোড়, আহমেদ এবং মোহাম্মদ হুসেন এবং প্রীতি মাঝুমদার। গানের কথা লিখেছেন জাভেদ আখতার। সাউন্ডট্র্যাকটি ২০১৪ সালের ১৮ সেপ্টেম্বর YRF মিউজিকের মাধ্যমে প্রকাশিত হয়। মোহনকে ৫০তম ফিল্মফেয়ার অ্যাওয়ার্ডসে সেরা সঙ্গীত পরিচালকের জন্য মনোনয়ন দেওয়া হয়েছিল এবং ষষ্ঠ আইফা অ্যাওয়ার্ডসে সেরা সঙ্গীত পরিচালকের পুরস্কার জিতেছিলেন। আখতার "এইসা দেশ হ্যায় মেরা", "ম্যাঁ ইয়াহাঁ হুঁ" এবং "তেরে লিয়ে" গানের জন্য ৫০তম ফিল্মফেয়ার অ্যাওয়ার্ডসে সেরা গীতিকারের জন্য মনোনয়ন পেয়েছিলেন এবং "তেরে লিয়ে" গানের জন্য জিতেছিলেন; তিনি "তেরে লিয়ে" গানের জন্য আইফা অ্যাওয়ার্ডের সেরা গীতিকারের জন্যও মনোনয়ন পেয়েছিলেন। এটি ভারতের সর্বোচ্চ বিক্রিত সঙ্গীত অ্যালবাম ছিল, প্রায় ৩ মিলিয়ন ইউনিট বিক্রি হয়েছিল।
"বীর-জারা" পনেরটি বিভাগে ফিল্মফেয়ার মনোনয়ন পেয়েছিল। শ্রেষ্ঠ সংলাপ, গল্প, চলচ্চিত্র ও গীতিকার এই চারটি বিভাগে পুরস্কার জিতেছে। নিম্নলিখিত বিভাগে পুরস্কারের জন্য মনোনীত ছিল (গাঢ় লেখাগুলো ফিল্মফেয়ার পুরস্কার, আর সাধারণ লেখাগুলো মনোনয়ন এর তালিকা):
জোশ (২০০০-এর চলচ্চিত্র)

জোশ ২০০০ সালে মুক্তিপ্রাপ্ত একটি বলিউড চলচ্চিত্র। ছবিটির কাহিনীকার ও পরিচালনা করেছেন মনসুর খান। এটিতে মূল ভূমিকায় অভিনয় করেছেন শাহরুখ খান ও ঐশ্বর্যা রাই। এছাড়া কয়েকটি চরিত্রে আছেন চান্দ্রাচুর সিং, শারদ কাপুর, প্রিয়া গিল ও ভিভেক ভাস্বানী। ছবিটি ভারতে ২০০০ সালের চতুর্থ সর্বাধিক ব্যবসা সফল ছবি।
দিল সে..

দিল সে (, ), এইটি ১৯৯৮ সালের একটি বলিউড চলচ্চিত্র। এটি পরিচালনা করেছিলেন তামিল চলচ্চিত্র শিল্পের পরিচালক মণি রত্নম। ছবিটির মূল ভূমিকায় অভিনয় করেছেন শাহরুখ খান, মনীষা কৈরালা ও প্রীতি জিন্টা। এটিই প্রীতি জিন্টা অভিনীত প্রথম বলিউড চলচ্চিত্র। ছবিটিতে সঙ্গীত পরিচালনা করেছেন এ. আর. রহমান।
"দিল সে" ছবির শুটিং হয় হিমাচল, কাশ্মীর, আসাম, নয়া দিল্লি, কেরালা ও ভারতের অন্যান্য স্থানে এবং ভুটান-এর কিছু অংশে টানা ৫৫ দিন এবং এটি একই সঙ্গে তামিল ভাষায় অনুবাদ করে 'উয়িরে' নামে মুক্তি দেওয়া হয়েছিলো।
অমরকান্ত বর্মা (শাহ রুখ খান) ভারতের সরকারি রেডিও 'অল ইন্ডিয়া রেডিও'তে চাকরি করেন, তিনি আসাম প্রদেশে মেঘনা (মনীষা কৈরালা) নামের এক মেয়েকে দেখে পছন্দ করে ফেলেন, এবং ঐ মেয়েটি তার জীবনে অনেক সমস্যা নিয়ে আসে।
হিউম্যান রাইটস ওয়াচ

হিউম্যান রাইটস্‌ ওয়াচ () আন্তর্জাতিক অঙ্গনে বেসরকারী ও অ-লাভজনক সংস্থা হিসেবে মানবাধিকার বিষয়ে কর্মকাণ্ড পরিচালনা করে আসছে। সংস্থাটির প্রধান কাজ হচ্ছে - মানব অধিকার বিষয়ে গবেষণা, পরামর্শ ও সমর্থন প্রদান করা। এর প্রধান কার্যালয় বা সদর দফতর মার্কিন যুক্তরাষ্ট্রের নিউইয়র্ক শহরে অবস্থিত।
১৯৭৮ সালে একটি বেসরকারী আমেরিকান প্রতিষ্ঠান হিসেবে "হিউম্যান রাইটস্‌ ওয়াচ" প্রতিষ্ঠিত হয়েছিল। শুরুতে এর নাম ছিল হেলসিংকী ওয়াচ। হেলসিংকী সম্মেলনে তৎকালীন সোভিয়েত ইউনিয়ন ও তার মিত্র রাষ্ট্রগুলোয় সংঘটিত গুরুতর অভিযোগসমূহ তদারকী করার বিষয়ে হেলসিংকী ওয়াচের জন্ম হয়।
"আমেরিকাস ওয়াচ" মধ্য আমেরিকায় রক্তাক্ত গৃহযুদ্ধের প্রেক্ষাপটে ১৯৮১ সালে গঠন করা হয়েছিল। মাঠ পর্যায়ে ব্যাপক অনুসন্ধান ও কাজ করতে গিয়ে দেখতে পায় যে, শুধুমাত্র ক্ষমতাসীন সরকারই যে আন্তর্জাতিক মানবাধিকার আইন ভঙ্গ করেছে তা নয়; সরকারের পাশাপাশি যুদ্ধাপরাধী বিদ্রোহী দলগুলোও আন্তর্জাতিক মানবাধিকার আইন ভঙ্গ করেছে।
"এশিয়া ওয়াচ" (১৯৮৫), "আফ্রিকা ওয়াচ" (১৯৮৮) এবং "মিডিল ইষ্ট ওয়াচ" (১৯৮৯) একীভূত হয়ে 'দি ওয়াচ কমিটি' নামে পরিচিত। ১৯৮৮ সালে সকল কমিটি একত্রিত হয়ে পরবর্তীকালে 'হিউম্যান রাইটস্‌ ওয়াচ' নামে পরিচিতি পেয়েছে।
জুন, ২০১১ সালের হিসাব অনুযায়ী সংস্থাটির বার্ষিক ব্যয় সর্বমোট $৫০.৬ মিলিয়ন মার্কিন ডলারে দাঁড়িয়েছে।
ওপেন সোসাইটি ইন্সটিটিউটের সভাপতি জর্জ সোরোজ হিউম্যান রাইটস্‌ ওয়াচের প্রধান দাতাগোষ্ঠী হিসেবে পরিচিত। তারা সংস্থাটির মোট বাজেট $১২৮ মিলিয়ন ডলারের মধ্যে $১০০ মিলিয়ন মার্কিন ডলার দান করে মুখ্য ভূমিকা পালন করছে। তারা এ দান আগামী দশ বছরে বার্ষিক $১০ মিলিয়ন মার্কিন ডলার হিসেবে বার্ষিকী আকারে প্রদান করবে।
হিউম্যান রাইটস্‌ ওয়াচ বিশ্বব্যাপী ছড়িয়ে ছিটিয়ে থাকা নির্যাতিত-নিপীড়িত লেখকদের রক্ষার্থে তাদের লিখিত প্রবন্ধ-রচনাগুলোকে প্রকাশের জন্য আর্থিক সহযোগিতাও করেছিল।
প্রতি বছর এ সংগঠনের উদ্যোগে "হিউম্যান রাইটস্‌ ডিফেন্ডার এ্যাওয়ার্ড" প্রদান করা হয়। মানবাধিকার সংক্রান্ত বিষয়ে পথ-প্রদর্শক এবং সাহসী ভূমিকার অধিকারী ব্যক্তিত্বকে এ পদক দেয়া হয়। পদক বিজয়ী ব্যক্তি পরবর্তীকালে হিউম্যান রাইটস্‌ ওয়াচের সাথে মানবাধিকার সংক্রান্ত বিষয়ে একযোগে কাজ করার মাধ্যমে প্রকাশ করে থাকেন।
মার্কিন যুক্তরাষ্ট্রের নিউইয়র্ক শহরে হিউম্যান রাইটস্‌ ওয়াচের প্রধান কার্যালয় অবস্থিত। এছাড়াও, বিশ্বের অনেক স্থানে এর শাখা রয়েছে। তন্মধ্যে - বার্লিন, বৈরুত, ব্রাসেলস্‌, শিকাগো, জেনেভা, জোহানেসবার্গ, লন্ডন, লসএঞ্জেলেস, মস্কো, প্যারিস, স্যান ফ্রান্সিসকো, টোকিও, টরোন্টো এবং ওয়াশিংটন অন্যতম।
১৯৯৩ সাল থেকে "কেনেথ রথ" হিউম্যান রাইটস্‌ ওয়াচের নির্বাহী পরিচালকের দায়িত্ব পালন করছেন। তিনি ১৯৮১ সালে পোল্যান্ডে সামরিক আইনজারী ঘোষণার পর তদন্ত কার্য পরিচালনা করেছিলেন। তারপর তিনি হাইতির দিকে দৃষ্টি দেন।
কাভি আলবিদা না কেহনা

কভি আলবিদা না কেহনা (, ) এটি ২০০৬ সালের একটি বড় বাজেটের ও তারকাবহুল বলিউড চলচ্চিত্র। ছবিটি পরিচালনা করেছেন করণ জোহর। এটিতে অভিনয় করেছেন অমিতাভ বচ্চন, শাহরুখ খান, অভিষেক বচ্চন, রাণী মুখার্জী ও প্রীতি জিন্টা। ছবিটিতে অর্জুন রামপাল, কাজল দেবগন, জন আব্রাহাম ও করণ জোহরের বিশেষ উপস্থিতি আছে।
রব নে বনা দি জোড়ি

রব নে বনা দি জোড়ি () ২০০৮ সালের একটি বলিউড চলচ্চিত্র। যশ রাজ ফিল্মস-এর এই চলচ্চিত্রটি পরিচালনা করেছেন আদিত্য চোপড়া। চলচ্চিত্রটিতে মূল ভূমিকায় অভিনয় করেছেন শাহরুখ খান ও নবাগত অনুষ্কা শর্মা। চলচ্চিত্রটি ২০০৮ সালের ১২ ডিসেম্বর মুক্তি লাভ করে।
করন অর্জুন

করণ অর্জুন (), এটি ১৯৯৫ সালে মুক্তিপ্রাপ্ত একটি বলিউড চলচ্চিত্র. রাকেশ রোশন পরিচালিত এই ছবিটিতে মান ভূমিকায় অভিনয় করেছেন শাহরুখ খান ও সালমান খান। এছাড়াও অন্যান্য চরিত্র সমূহে কাজ করেছেন রাখী গুলজার, কাজল দেবগন, মমতা কুলকার্নি, অমরিশ পুরি, জনি লিভার ও রঞ্জীত. ছবিটি ভালো ব্যবসা সফল হয়েছিল.
এম ইন্নাস আলী

এম ইন্নাস আলী (১ সেপ্টেম্বর ১৯১৬ - ৩ মে ২০১০) একজন বাংলাদেশী পদার্থবিজ্ঞানী ও বাংলাদেশ পরমাণু শক্তি কমিশনের প্রতিষ্ঠাতা।তিনি চট্টগ্রাম বিশ্ববিদ্যালয়ের উপাচার্য ছিলেন।
তিনি ১৯৪০ সালে ঢাকা বিশ্ববিদ্যালয় থেকে পদার্থবিজ্ঞানে মাস্টর্সে ১ম শ্রেণীতে ১ম স্থান লাভ করেন। ১৯৪৮ সালে তিনি যুক্তরাষ্ট্রের নিউ ইয়র্ক বিশ্ববিদ্যালয় থেকে তড়িৎ প্রকৌশলে মাস্টার্স ডিগ্রি অর্জন করেন। ১৯৫৫ সালে তিনি যুক্তরাজ্যের লন্ডন বিশ্ববিদ্যালয় থেকে নিউক্লিয় পদার্থবিজ্ঞানে ডক্টরেট ডিগ্রি অর্জন করেন।
ইন্নাস আলী ১৯৪০ সালে কলকাতা ইসলামিয়া কলেজে প্রভাষক হিসেবে যোগ দেন এবং ১৯৪২ সাল পর্যন্ত সেখানে কর্মরত ছিলেন। ১৯৪২ সালে তিনি কলকাতার গভর্নমেন্ট টেস্ট হাউসের টেকনিক্যাল অফিসার হিসেবে যোগ দেন এবং ১৯৪৬ সাল পর্যন্ত এ পদে ছিলেন। ১৯৪৭ থেকে ১৯৪৮ সাল পর্যন্ত তিনি যুক্তরাষ্ট্রের ম্যাকে রেডিওতে রিসার্চ ইঞ্জিনিয়ার হিসেবে কর্মরত ছিলেন। ১৯৪৮ থেকে ১৯৬৩ সাল পর্যন্ত তিনি ঢাকা বিশ্ববিদ্যালয়ে পদার্থবিজ্ঞান বিভাগের জ্যেষ্ঠ্য প্রভাষক, রিডার, অধ্যাপক ও চেয়ারম্যান ছিলেন। তিনি ১৯৬৩ থেকে ১৯৬৭ সাল পর্যন্ত পাকিস্তান পরমাণু শক্তি কমিশনের সদস্য ছিলেন। ১৯৬৮ সালে তিনি পুনরায় ঢাকা বিশ্ববিদ্যালয় এর পদার্থবিজ্ঞান বিভাগে যোগ দেন এবং ১৯৭২ সাল পর্যন্ত পদার্থবিজ্ঞান বিভাগের চেয়ারম্যান ও বিজ্ঞান অনুষদের ডিন হিসেবেও দায়িত্ব পালন করেন। ১৯৭২ থেকে ১৯৭৩ সাল পর্যন্ত তিনি চট্টগ্রাম বিশ্ববিদ্যালয় এর উপাচার্য ছিলেন। ১৯৭৬ থেকে ১৯৭৯ সাল পর্যন্ত তিনি বাংলাদেশ পরিকল্পনা কমিশন এর সদস্য হিসেবে দায়িত্ব পালন করেন। ১৯৭৯ থেকে ১৯৮২ সাল পর্যন্ত তিনি সৌদি আরবের কিং আব্দুল আজিজ ইউনিভার্সিটির নিউক্লিয় প্রকৌশলের অধ্যাপক ছিলেন। তিনি বাংলাদেশ বিশ্ববিদ্যালয় মঞ্জুরি কমিশনের প্রতিষ্ঠাতা সদস্য, বাংলাদেশ আণবিক শক্তি কমিশন ও বাংলাদেশ বিজ্ঞান একাডেমীর প্রতিষ্ঠাতা চেয়ারম্যান। ১৯৯৪ সালে নিযুক্ত হন জাতীয় অধ্যাপক। আন্তর্জাতিক ক্ষেত্রেও বিজ্ঞানী ইন্নাস আলীর রয়েছে গুরুত্বপূর্ণ অবদান। ১৯৫৮ ও ১৯৬৪ সালে জাতিসংঘ আয়োজিত ‘পারমাণবিক শক্তির শান্তিপূর্ণ ব্যবহার’ সম্মেলনে তিনি তৎকালীন পাকিস্তানের নেতৃত্ব দেন। ১৯৭৪, ’৭৫ ও ’৭৬ সালে তিনি আন্তর্জাতিক পরমাণু শক্তি সংস্থার (আইএইএ) সাধারণ সভায় বাংলাদেশের প্রতিনিধি হিসেবে যোগদান করেন। ১৯৭৫ থেকে ১৯৭৯ সাল পর্যন্ত তিনি অর্গানাইজেশন অব ইসলামিক কনফারেন্সের (ওআইসি) সদস্য ছিলেন। ১৯৯১ সালে থার্ড ওয়ার্ল্ড একাডেমি অব সায়েন্সের ফেলো নির্বাচিত হন বিজ্ঞানী ইন্নাস আলী।
গজদন্ত

গজদন্ত () বলতে হাতির দাঁত বোঝানো হয়। ওপরের পাটির দুটি দীর্ঘ ছেদন দন্তই হাতির দাঁত নামে পরিচিত। দাঁত দুটি সাদাটে। হাতির মুখের নিচের দিক থেকে তরবারির মতো বেরিয়ে থাকে। আফ্রিকার কোন কোন হাতির দাঁতের দৈর্ঘ্য তিন-সাড়ে তিন মিটার পর্যন্ত হয়ে থাকে।
সারা পৃথিবীতেই হাতির দাতেঁর শিল্পকর্ম বিখ্যাত। প্রাচীন কাল থেকেই হাতির দাঁত বা গজদন্ত ব্যবহার করে মূর্তি, অলংকার ইত্যাদি তৈরির চল রয়েছে। প্রাচীন গ্রিক, ল্যাটিন, চীন ও ভারতীয় সাহিত্যে হাতির দাঁতের শিল্পকর্মের কথা বিবৃত আছে। ভারতবর্ষে কুষানযুগে হাতির দাঁতের তৈরি শিল্পকর্ম বেশ জনপ্রিয় ছিল। যারা এ ধরনের শিল্প তৈরি করে তাদের বলা হয় গজদন্ত শিল্পী। পশ্চিমবঙ্গের ইদিলপুর আর পূর্ববঙ্গের সিলেটে বহু গজদন্ত শিল্পীর বসবাস ছিল। এসব গজদন্ত শিল্পী তাদের শিল্পকর্মে এদেশের জনজীবনের চিত্র ফুটিয়ে তুলত। তারা হাতির দাঁত দিয়ে সিংহাসন, পালকি, মূর্তি, অশ্বারোহী সৈন্য, জীবজন্তু, রাজদরবার, দাবার ঘুঁটি, খড়ম, ছুরি, কলমদানি, পিঠ চুলকানি ইত্যাদি শৌখিন সামগ্রী তৈরি করত। কেউ বিশেষ কোনো বস্তুর জন্য ফরমায়েশ দিলে গজদন্ত শিল্পীরা তাও তৈরি করে দিত।
মধ্যযুগের প্রথমদিকে উড়িষ্যা এ শিল্পকর্মের প্রধান ব্যবসায় কেন্দ্র হিসেবে গড়ে উঠেছিল। মোগল শাসকদের কাছে হাতির দাঁতের তৈরি বিলাস সামগ্রীর বেশ কদর ছিল। নানা প্রকার হাতির দাঁতের শিল্পকর্ম ভারতবর্ষ থেকে বিদেশে বিশেষ করে ইউরোপে রপ্তানী হতো। ব্রিটিশ-ভারতে হাতির দাঁতের শিল্পকর্মের প্রধান বাজার ছিল ইউরোপ। ইংরেজ বণিকরা আফ্রিকা থেকে হাতির দাঁত এনে তা ভারতীয় গজদন্ত শিল্পীদের দিয়ে শৌখিন জিনিস তৈরি করে ইউরোপ পাঠিয়ে চড়া দামে বিক্রি করত।
আগের জামানায় রাজা-মহারাজা, নবাব, জমিদার তথা শাসক ও ধনীক শ্রেণীর মধ্যে হাতির দাঁতের তৈরি শিল্পকর্মের ব্যাপক ব্যবহার ছিল। তা ছিল আভিজাত্যের প্রতীক। এখনো অনেক পরিবার তাদের গৃহসজ্জার জন্য হাতির দাঁতের জিনিসপত্র ব্যবহার করে থাকে। বাংলাদেশ সহ ভারতবর্ষের বিভিন্ন পাহাড়ি এলাকায় হাতির বসবাস ছিল। সে সময় হাতির দাঁত ছিল সহজলভ্য। সে কারণে হাতির দাঁত ব্যবহার করে শিল্পসামগ্রী তৈরীর ব্যাপকচল শুরু হয়েছিল। বাংলার গজদন্ত শিল্পীদের খ্যাতি ছিল তখন জগৎজোড়া।
বাংলাদেশ জাতীয় জাদুঘরে হাতির দাঁতের তৈরি শিল্পকর্মের সংগ্রহ বেশ সমৃদ্ধ। এসব সামগ্রীর মধ্যে মনোমুগ্ধকর একটি শিল্পকর্মের নাম এলোকেশী। এটি হাতির দাঁত দিয়ে তৈরি পূর্ণাবয়ব এক নারী মূর্তির। গোলাকার পদভূমির ওপর দণ্ডায়মান এক অর্ধনগ্ন নারীর অপূর্ব ভঙ্গিমাও এ শিল্পকর্মে প্রকাশ পেয়েছে। দীর্ঘ কেশ, আকর্ষণীয় মুখমণ্ডল, উন্নত নাক, চমৎকার ঠোঁট ও চিবুক, সুডৌল স্তন, চিকন কোমর, ভারী নিতম্ব দ্বারা বাঙালি সুন্দরী নারীর বৈশিষ্ট্য তুলে ধরা হয়েছে এ শিল্পকর্মে অসাধারণ দক্ষতায়। তাছাড়া ডান হাতের কনুই বাম হাতের ওপর স্থাপিত এবং ডান হাতের মধ্যমা ডান গালে যুক্ত রয়েছে। এর দ্বারা সুন্দরী নারীদের অহঙ্কার এ শিল্পকর্মে তুলে ধরা হয়েছে। নারী মূর্তিটির ডান পা স্বাভাবিক থাকলেও বাম পায়ের গোড়ালি ভূমি থেকে সামান্য উঁচু। বাম পায়ের গোলাকার উন্মুক্ত উরু মূর্তিটিকে আরও আবেদনময়ী করে তুলেছে। উনিশ শতকের তৈরি এ শিল্প কর্মটির উচ্চতা ৫-৭ ইঞ্চি। এ অমূল্য নিদর্শনটির সংগ্রাহক ছিলেন বলধার জমিদার নরেন্দ্র নারায়ণ রায় চৌধুরী।
টেম্‌স টাউন

টেম্‌স টাউন () একটি নকল নগরী। ব্রিটেনের ঐতিহাসিক লিম রেজিস ও বাথ শহর দুটো নকল করে চীনারা যে শহরটি নির্মাণ করে তার নাম দিয়েছে টেমস। চীনের পাঁচটি রিয়েল এস্টেট ডেভেলপারের অধ্যবসায় ও পরিশ্রমে তৈরি হয়েছে নকল শহর টেমস শহর। এটি নির্মাণে মোট ব্যয় হয়েছে ৬৩৫ মিলিয়ন মার্কিন ডলার। এ শহরে ১০ হাজার লোকের বসবাসের ব্যবস্থা করা হয়েছে।
শহরটি ঘুরে মনে হবে ব্রিটেনের শহর দুটিকে জাদু করে তুলে আনা হয়েছে সুদূর চীনে। চীনের সাংহাই শহর থেকে মাত্র এক ঘণ্টা পথ গেলেই দেখা যাবে পানশালা, রেস্তোরাঁ, আলিশান শপিংমল অধ্যুষিত নকল শহরটি। চমৎকার নির্মাণশৈলীর সারি সারি বাড়ি চোখে পড়ার মতো। চীনদেশে পাশ্চাত্য ধাঁচের সেসব বাড়ি দেখে অবাক হতে হয়। নগরকেন্দ্রে ব্রিটিশ প্রধানমন্ত্রী উইনস্টন চার্চিলের ব্রোঞ্জের মূর্তি স্থাপন করা হয়েছে। এই শহরে ভিক্টোরীয় যুগের ব্রিটেনের শান-শওকত, মনোরম স্থাপত্যকলা ও নিদর্শন অনুসরণ করে ডিজাইন করা হয়েছে। ব্রিটেনের লিম রেজিস ও বাথ শহর দুটি ঠিক যেভাবে গড়ে উঠেছে, ঠিক সেইভাবে চীনারা টেম্‌স শহর আনিয়েছে। শহরের সমস্ত ঘরবাড়ি, রাস্তাঘাট, শপিংমল এমনকি তাদের ডিজাইন এবং রংগুলোও একই নকশায় করা হয়েছে। ব্রিটেনের লিম রেজিস শহরে 'কোন' নামে একটি দোকান আছে। যার মালিক গেইল ক্যাডি। টেম্‌স শহরেও ঠিক এ দোকানের অনুকরণে তৈরি করা হয়েছে 'কোন' নামের আরেকটি দোকান। এখানেই নকলবাজি শেষ নয়। গেইল ক্যাডির দোকানের দরজা থেকে শুরু করে ভেতরের সাজসজ্জা, মাছ রাখার পাত্র, তাকিয়াসহ আস্ত দোকানটিরই নকল করা হয়েছে। বর্তমানে মানুষ এ শহরে বসবাস ছাড়াও অন্য শহরগুলো থেকেও ঘুরতে আসে চীনাদের নকল চমৎকারিত্ব দেখার জন্য। অবিকল একটি ব্রিটিশ শহরের রেপ্লিকা তৈরী করতে পেরে চীনারা দারুণ গর্বিত।
ফির ভি দিল হ্যায় হিন্দুস্তানি

ফির ভি দিল হ্যায় হিন্দুস্তানি () ২০০০ সালে মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন আজিজ মির্জা এবং জুহি চাওলা, শাহরুখ খান ও পরিচালক আজিজ মির্জার প্রতিষ্ঠিত প্রতিষ্ঠান ড্রীমজ আনলিমিটেডের ব্যানারে নির্মিত প্রথম চলচ্চিত্র এটি। ছবিটিতে অভিনয় করেছেন শাহরুখ খান, জুহি চাওলা, জনি লিভার ও পরেশ রাওয়াল। এটি ২০০০ সালের ২১ জানুয়ারি মুক্তি পায়।
নোনা

নোনা হল "অ্যানোনা" ("Annona") গণের এক ধরনের যৌগিক ফল। এই গণের সবচেয়ে জনপ্রিয় প্রজাতি আতা বা শরিফার ("A. squamosa") প্রতিমুখ নোনা ফলের চামড়া মসৃণ, লালচে রঙ। স্বাদে কিছুটা নোনতা ও আকারে বিভিন্ন হয়ে থাকে। হিন্দিসহ বেশকিছু ভারতীয় ভাষায় একে "রামফল" বলা হয়। ইংরেজিতে "কাস্টার্ড অ্যাপল" (custard-apple), "অক্স হার্ট" (ox-heart) বা "বুলকস্ হার্ট" (bullock's heart) নামে পরিচিত।
নোনার আদিবাস সম্ভত ক্যারিবীয় অঞ্চল অথবা দক্ষিণ আমেরিকা। তবে এটি এখন সার্বক্রান্তীয়, অর্থাৎ সব গ্রীষ্মপ্রধান দেশগুলিতেই এটি জন্মায়। সমুদ্র হতে উচ্চতায় বেড়ে উঠে। দক্ষিণপূর্ব এশিয়া, তাইওয়ান, ভারত, পাকিস্তান, অস্ট্রেলিয়া ও আফ্রিকাসহ অনেক ক্রান্তীয় এলাকায় এর শুধু চাষাবাদই নয়, বরং প্রাকৃতিকীকরণ হয়েছে। ভারতে এই প্রজাতির প্রাথমিক চাষাবাদ হতে বনাঞ্চলে পরিযান হয়েছে।
কুছি কুছি হোতা হ্যায়

কুছি কুছি হোতা হ্যায় (), এটি কম্পিউটার-প্রাণিত একটি মুক্তিপ্রতিক্ষিত বলিউড চলচ্চিত্র। ছবিটি যৌথ ভাবে পরিচালনা করেছেন তরুণ মনসুখানি ও বিশাল সনাওয়ানি। প্রযোজনা ও কাহিনী করণ জহর। ছবিটিতে কণ্ঠে অভিনয় করেছেন শাহরুখ খান, কাজল দেবগন, রাণী মুখার্জী ও সঞ্জয় দত্ত, অনুপম খের, রিতেশ দেশমুখ, উদয় চোপড়া ও সীমি গারেওয়াল। এটি ১ জানুয়ারি, ২০১২ সালে (জাপান)এবং ২১ নভেম্বর, ২০১২-তে পরিপূর্ণ ভাবে মুক্তি দেয়া হবে।
ছবিটি কম্পিউটার-প্রাণিত ছবিটি ১৯৯৮ সালে হিন্দি চলচ্চিত্র,"কুছ কুছ হোতা হ্যায় " এর পুনর্নির্মাণ, এবং এটি মুক্তি দেয়া হবে মূল ছবিটির ১৩-তম বার্ষিকীতে।
মৎস্যকন্যা

"নিচের ছবিটি John William Waterhouse এর আঁকা। ছকে কিছু প্রাথমিক তথ্য দেওয়া হলো।"
এটি মূলত একটি কাল্পনিক জীব। বিভিন্ন পৌরাণিক কাহিনীতে এর উপস্থিতি পাওয়া যায়। বাংলায় একে সাধারণত মানুষের উৎপত্তির ব্যাখ্যা থেকে পাওয়া ধারণার প্রেক্ষিতে একে রেপটেলিয়ান যুগের মিসিং লিঙ্ক হিসেবেও ধরা যেতে পারে অথবা জলজ প্রাণী থেকে স্থলজ মানব উৎপত্তির নীতি প্যান্সপারমিয়া থেকে এটি সম্পর্কে যৌক্তিক ব্যাখ্যা পাওয়া সম্ভব যদি এর উপস্থিতি থেকে থাকে কিন্তু আজ পর্যন্ত এর উপস্থিতি সম্পর্কে সুনির্দিষ্ট কোনো তথ্য বা প্রমাণ পাওয়া যায় নি। এছাড়াও এরা যদি থেকেও থাকে অথবা ছিল এরূপ হয়ে থাকে তবুও হুবহু মানুষের মতো বুদ্ধিমান বা মানব অঙ্গ সম্পন্ন হবে তার কোনো মানে হয় না। তাই এটি শুধু গল্প বা কাহিনীতে সীমাবদ্ধ রয়েছে। এটি সম্পর্কে সবচেয়ে বেশি বর্ণনা পাওয়া যায় পৌরাণিক কাহিনীতে যেগুলো সাধারণত গ্রিক, মিশরীয় এবং এগুলো দেব-দেবীর কাহিনীতে ভরপুর। তাছাড়া রূপকথার গল্পে এর জোরালো উপস্থিতি এর জনপ্রিয়তার অন্যতম প্রধান কারণ। এটি নারী চরিত্র হিসেবেই বেশি পরিচিত তবে বিভিন্ন ভাবে এর পুং লিঙ্গ হিসেবে 'জলপুরুষ' শব্দটিও পরিচিত। 
এছাড়াও মধ্য যুগ থেকে জনমনে এদের উপস্থিতি সম্পর্কে বিশ্বাস লক্ষ্য করা যায়। অনেকে এদের দেখা পাওয়ার দাবিও করেন কিন্তু কেউই তা প্রমাণ করতে পারেন নি। কখনো কখনো এদের পরীদের সাথেও গুলিয়ে ফেলা হয়। 
এদের অনেক সময় বন্যা, জাহাজডোবা ইত্যাদির জন্য দায়ী করা হতো। তবে মানুষের সাথে এদের প্রেমে জড়ানোর ব্যাপারটি সবচেয়ে চমকপ্রদ।
এরা দেখতে অর্ধ মানুষের মত, যার কোমরের নিচের অংশবিশেষ সাধারণ মাছের মত। কিন্তু উপরের অর্ধাঙ্গ মানুষের অবয়বে গঠিত। এরা সামুদ্রিক পরিবেশে বেড়ে উঠলেও তারা অনেকটা ডলফিন এর মতো জলের উপরের পরিবেশে অভ্যস্ত। দীর্ঘ সময় পানির সংর্স্পশে না থাকলে এরা নিস্তেজ হয়ে পড়ে। তবে মাঝে মাঝে এদের ভয়ংকর রূপ যেমন হিংস্র দাঁত ও বড় বড় নখের উপস্থিতি পাওয়া যায় বিভিন্ন চিত্রকলা ও গল্প-কাহিনীতে।
বিভিন্ন কাহিনী ও চিত্র থেকে এদের কয়েকটি ধরন সম্পর্কে জানা যায়। সুতরাং দেখা যায় স্থান ও পরিবেশ ভেদে এরা বিভিন্ন ধরনের হয়। যেমনঃ মেলিয়া (Meliae) অ্যাশ গাছের (Ash Tree), ডরয়েড (Dryad) অক গাছের (Oak Tree), নেইয়ড (Naiads) পরিষ্কার পানির, নেরেইড (Nereids) সমুদ্রের এবং ওরেড (Oreads) পাহাড়ের বাসিন্দা হিসেবে পরিচিত।
ইতিহাস 
এই কল্পিত জীবের উদ্ভব সম্পর্কে বেশ কিছু ঘটনা জানা যায়। তবে তার বেশিরভাগই পৌরাণিক কাহিনী। সেই ব্যাখ্যায় যাওয়ার আগে ছোট্ট একটি ইতিহাস বলা যেতে পারে। অনেকে মনে করেন মৎস্যকন্যার ধারণাটি এসেছে সাইরেন (Syren) নামক কল্পিত আরেকটি জীব থেকে যা গ্রিক পুরাণের অন্তর্ভুক্ত। এই জীবটি অর্ধেক পাখি এবং অর্ধেক মানুষের আকৃতিতে গঠিত।
রাষ্ট্রীয় মেরুদেশীয় এবং মহাসাগর গবেষণা কেন্দ্র

রাষ্ট্রীয় মেরুদেশীয় এবং মহাসাগর গবেষণা কেন্দ্র (পূর্বে জাতীয় অ্যান্টার্কটিকা ও সমুদ্র গবেষণা কেন্দ্র (এনসিএওআর)) একটি ভারতীয় গবেষণা ও উন্নয়ন প্রতিষ্ঠান। এটি ভারত সরকারের মহাসাগর উন্নয়ন বিভাগের অন্তর্গত একটি স্বশাসিত প্রতিষ্ঠান। এটি গোয়া রাজ্যের ভাস্কো ডা গামা শহরে অবস্থিত। এনসিএওআর ভারতীয় অ্যান্টার্কটিকা কর্মসূচি পরিচালনার দায়িত্বে আছে এবং ভারত সরকারের অ্যান্টার্কটিকা গবেষণা কেন্দ্র মৈত্রীর রক্ষণাবেক্ষণ করে। এনসিএওআর ১৯৯৮ সালের ২৫ মে স্থাপিত হয়েছে। ড. প্রেম পান্ডে এর প্রতিষ্ঠাকালীন পরিচালক। ২০০৬ সাল থেকে রাষ্ট্রপতির আদেশবলে এনসিএওআর ভারত সরকারের ভূবিজ্ঞান মন্ত্রকের অধীনে এসেছে।
নেপাল-বাংলাদেশ মৈত্রী শিখর

নেপাল-বাংলাদেশ মৈত্রী শিখর হিমালয় পর্বতমালার একটি পর্বতশৃঙ্গের নাম। এই পর্বত শৃঙ্গটির প্রচলিত নাম চেকিগো। এই পর্বতশৃঙ্গটি নেপাল-তিব্বত সীমান্তের কাছে ২০,৫২৮ ফুট (৬২৫৭ মিটার) উচ্চতায় অবস্থিত। ২০১০ খ্রিষ্টাব্দের ১৮ অক্টোবর এই পর্বত শৃঙ্গটি প্রথম বিজিত হয়। 
হিমালয় পর্বতমালায় এমন কিছু পর্বতশৃঙ্গ আছে যা উচ্চতায় এভারেস্টের চেয়ে কম হলেও আরোহণের জন্য বিপজ্জনক ও কঠিন। নেপাল মাউন্টেনিয়ারিং অ্যাসোসিয়েশন (এনএমএ) হিসাব মতে, চেকিগো পর্বতশৃঙ্গে আরোহণের উদ্দেশ্যে পরিচালিত পৃথিবীর বিভিন্ন দেশের ১৩টি অভিযান ব্যর্থ হয়েছে। চেকিগো তথা নেপাল-বাংলাদেশ মৈত্রী শিখর পর্বতশৃঙ্গটি একটি দুর্গম লক্ষ্যমাত্রা। চেকিগো পর্বতশৃঙ্গ বিজয়ের পর ২০১০ খ্রিষ্টাব্দের ২৫ অক্টোবর কাঠমান্ডুতে হোটেল ইয়াক এন্ড ইয়েতিতে আয়োজিত এক অনুষ্ঠানের মাধ্যমে নেপাল মাউন্টেনিয়ারিং অ্যাসোসিয়েশন ও বাংলাদেশ পর্যটন মন্ত্রণালয় আনুষ্ঠানিকভাবে চেকিগো পর্বতশৃঙ্গের নাম "নেপাল-বাংলাদেশ মৈত্রী শিখর" রাখার ঘোষণা দেন। 
বাংলাদেশ থেকে ছয়জন ও নেপাল থেকে সাতজন পর্বতারোহী নিয়ে নেপাল-বাংলাদেশ মৈত্রী শিখরে আরোহণের অভিযাত্রী দল গঠন করা হয়। বাংলাদেশ পক্ষে নেতৃত্বে ছিলেন এম. এ. মুহিত এবং নেপালি পক্ষের নেতৃত্বে ছিল পেম্বা দর্জি শেরপা। ২০১০ খ্রিষ্টাব্দের ২৪ সেপ্টেম্বর বাংলাদেশের জাতীয় প্রেস ক্লাবের কনফারেন্স লাউঞ্জে হিমালয়ে প্রথমবারের মতো বাংলাদেশ-নেপাল যৌথ পর্বতাভিযান উপলক্ষে পতাকা-প্রদান অনুষ্ঠান ও সংবাদ সম্মেলনের আয়োজন করা হয়েছিল। ২০১০-এর ৪ঠা অক্টোবর অভিযাত্রী দল কাঠমুণ্ডু ছেড়ে বাসে চড়ে যাত্র শুরু করে চেকিগোর উদ্দেশ্যে।
সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি

সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি (আইজিএমডিপি) ছিল ভারতের প্রতিরক্ষা মন্ত্রকের একটি কর্মসূচি। এই কর্মসূচির সময়কাল ছিল ১৯৮০-এর দশকের গোড়া থেকে ২০০৭ সাল পর্যন্ত। এই কর্মসূচির অধীনে বিভিন্ন রেঞ্জের ক্ষেপণাস্ত্র তৈরি করা হয়। এর মধ্যে আছে মাঝারি পাল্লার অগ্নি ক্ষেপণাস্ত্র (ভূমি থেকে ভূমি) এবং কয়েকটি স্বল্প পাল্লার ক্ষেপণাস্ত্র, যেমন, পৃথ্বী ব্যালিস্টিক ক্ষেপণাস্ত্র (ভূমি থেকে ভূমি), আকাশ ক্ষেপণাস্ত্র (ভূমি থেকে আকাশ), অস্ত্র ক্ষেপণাস্ত্র (আকাশ থেকে আকাশ), ত্রিশূল ক্ষেপণাস্ত্র (ভূমি থেকে আকাশ) ও নাগ ক্ষেপণাস্ত্র (ট্যাঙ্ক-বিধ্বংসী)। প্রতিরক্ষা গবেষণা ও উন্নয়ন সংগঠন (ডিআরডিও) এই কর্মসূচির দায়িত্বে ছিল। ভারত সরকারের বিভিন্ন পরীক্ষাগার ও গবেষণা কেন্দ্র এই ব্যাপারে ডিআরডিও-কে সাহায্য করত। এই কর্মসূচির অন্যতম প্রধান চিফ ইঞ্জিনিয়ার ড. আব্দুল কালাম ভারতের রাষ্ট্রপতি নির্বাচিত হয়েছিলেন।
১৯৮০-এর দশকের গোড়ার দিকে এই প্রকল্পের কাজ শুরু হয়েছিল। এই প্রকল্পের অধীনে বেশ কয়েকটি প্রধান স্ট্রাটেজিক ক্ষেপণাস্ত্র তৈরি করা হয়। এই প্রকল্পের অধীনে নির্মিত শেষ ক্ষেপণাস্ত্রটি হল অগ্নি-৩ ইন্টারমিডিয়েট-রেঞ্জ ব্যালিস্টিক মিশাইল। ২০০৭ সালের ৯ জুলাই সফলভাবে অগ্নি-৩ উৎক্ষেপণ করা হয়। ২০০৮ সালের ৮ জানুয়ারি এবং তারপর ২০০৮ সালেরই ৭ মে অগ্নি-৩ ক্ষেপণাস্ত্রের তৃতীয় পরীক্ষার পর ডিআরডিও ঘোষণা করে যে, যেহেতু আইজিএমডিপি প্রকল্পের অধীনে পরিকল্পিত সব কটি ক্ষেপণাস্ত্র তৈরি হয়ে গেছে এবং ভারতের সামরিক বাহিনী তা ব্যবহার শুরুও করে দিয়েছে, সেই হেতু তারা প্রকল্পটি বন্ধ করে দিচ্ছে। ডিআরডিও অধিকর্তা ড. এস প্রহ্লাদ বলেন, নতুন ক্ষেপণাস্ত্র ও অস্ত্র নতুন পঞ্চবার্ষিকী কর্মসূচির মাধ্যমে ভারতের বেসরকারি শিল্প ও বিদেশি সহযোগীদের সাহায্য কম খরচে তৈরি করা হবে। ডিআরডিও স্বাধীনভাবে নাগ ও সূর্য ক্ষেপণাস্ত্র তৈরির কাজ চালিয়ে যায়। সেই সঙ্গে ডিআরডিও ভারতের দিকে ছোঁড়া ক্ষেপণাস্ত্র ধ্বংস করতে লেজার-ভিত্তিক অস্ত্রও তৈরি করছে। এই কাজ চলছে একটি ব্যালিস্টিক ক্ষেপণাস্ত্র প্রতিরক্ষা কর্মসূচির অধীনে।
২০০৮ সালে ভারত জানিয়ে দেয় রণকৌশলগত সুসংহত নিয়ন্ত্রিত ক্ষেপণাস্ত্র কর্মসূচি তার নির্ধারিত লক্ষ্য পূর্ণ করেছে। এর পর থেকে রণকৌশল-সংক্রান্ত (স্ট্রাটেজিক) প্রকল্পগুলি এককভাবে (যেমন অগ্নি প্রকল্পের ক্ষেত্রে হয়েছে) পরিচালনা করা হবে। অন্যদিকে কৌশল-সংক্রান্ত (ট্যাকটিক) প্রকল্পগুলি যৌথভাবে পরিচালনা করা হবে। সেক্ষেত্রে বিদেশি সহযোগীও নেওয়া হবে।
ওরাকল কর্পোরেশন

ওরাকল কর্পোরেশন () হল মার্কিন যুক্তরাষ্ট্রের একটি বহুজাতিক কম্পিউটার প্রযুক্তি কর্পোরেশন যার সদর দফতর ক্যালিফোর্নিয়ার রেডউড সিটিতে অবস্থিত। কোম্পানিটি কম্পিউটার হার্ডওয়্যার সিস্টেম এবং এন্টারপ্রাইজ সফটওয়্যার পণ্যতে পারদর্শী - বিশেষভাবে এর নিজস্ব ডাটাবেস ম্যানেজমেন্ট সিস্টেমের ব্রান্ডে। ওরাকল মাইক্রোসফট এবং আইবিএম পরে, আয় অনুসারে তৃতীয় বৃহত্তম সফটওয়্যার নির্মাণকারী।
কোম্পানিটি ডেটাবেজ উন্নয়ন এবং মধ্যম-স্তর সফটওয়্যারের সিস্টেম, এন্টারপ্রাইজ সম্পদ পরিকল্পনা সফটওয়্যার (ইআরপি), ক্রেতা সম্পর্ক ব্যবস্থাপনা সফটওয়্যার (সিআরএম) এবং সরবরাহ ব্যবস্থাপনা (এসসিএম) সফটওয়্যারের জন্য সরঞ্জাম তৈরিও করে।
ল্যারি এলিসন ওরাকলের একজন সমবায়-প্রতিষ্ঠাতা, তিনি ওরাকলের সিইও হিসেবে দায়িত্ব পালন করেছেন। তিনি ২০০৪ সালে, "জেফ্রি ও. হেনলি" তাকে প্রতিস্থাপন আগে পর্যন্ত বোর্ডের চেয়ারম্যান হিসেবে দায়িত্ব পালন। ২২শে আগস্ট, ২০০৮ সালে, এল্লিসোন এসোসিয়েটেড প্রেস স্থান পান এবং তিনি প্রধান নির্বাহী হিসেবে বিশ্বের শীর্ষ বেতনভোগী ছিলেন।
প্রিন্সটন বিশ্ববিদ্যালয়

প্রিন্সটন বিশ্ববিদ্যালয় যুক্তরাষ্ট্রের নিউ জার্সিতে অবস্থিত একটি আইভি লীগ বেসরকারী বিশ্ববিদ্যালয়। এটি ১৭৪৬ সালে প্রতিষ্ঠিত হয়। প্রিন্সটন বিশ্ববিদ্যালয় থেকে ৩৫ জন নোবেল পুরস্কার এবং ১৭ জন ন্যাশনাল মেডেল অব সায়েন্স পেয়েছেন। এই বিশ্ববিদ্যালয়ে প্রকৌশল, বিজ্ঞান, মানববিদ্যা ও সামাজিক বিজ্ঞানে স্নাতক-পূর্ব ও স্নাতক প্রোগ্রাম চালু রয়েছে। এই বিশ্ববিদ্যালয়ের ফায়ারস্টন গ্রন্থাগারে রয়েছে ১১ মিলিয়নের বেশি ভুক্তি।
এই বিশ্ববিদ্যালয়ে স্নাতক-পূর্ব শিক্ষার্থীদের চার বছরই আবাসন সুবিধা দেয়া হয়। শতকরা ৯৮ ভাগ শিক্ষার্থীই ক্যাম্পাসে বা ডর্মিটরিতে বাস করেন। স্নাতক-পূর্ব শ্রেণীর ১ম ও ২য় বর্ষের শিক্ষার্থীদের আবাসিক কলেজসমূহে থাকা বাধ্যতামূলক।
শাইখ সিরাজ

শাইখ সিরাজ একজন বাংলাদেশি সাংবাদিক, কৃষি উন্নয়ন ও গণমাধ্যম ব্যক্তিত্ব। শাইখ সিরাজ কৃষি সাংবাদিকতাসহ নানামুখী কর্মকাণ্ডের মাধ্যমে গ্রামীণ জীবনে জাগরণ সৃষ্টির লক্ষ্যে কাজ করছেন। তিনি বাংলাদেশ টেলিভিশনে জনপ্রিয় কৃষিভিত্তিক অনুষ্ঠান "মাটি ও মানুষ" ও নিজস্ব মালিকানাধীন বেসরকারি টিভি চ্যানেল চ্যানেল আইতে হৃদয়ে মাটি ও মানুষ নামক অনুষ্ঠান উপস্থাপনা করেন। কৃষি সাংবাদিকতায় অবদান রাখার জন্য ২০১৮ সালে তিনি স্বাধীনতা পুরস্কার লাভ করেন।
শাইখ সিরাজ ১৯৫৪ সালের ৭ই সেপ্টেম্বর চাঁদপুরে জন্মগ্রহণ করেন। খিলগাঁও সরকারি উচ্চবিদ্যালয়, নটরডেম কলেজ ও ঢাকা বিশ্ববিদ্যালয়ে কাটে তার শিক্ষাজীবন। তিনি ভূগোলে সম্মানসহ মাস্টার্স ডিগ্রি অর্জন করে সাংবাদিকতা পেশায় যুক্ত হন।
তিনি ইমপ্রেস টেলিফিল্ম লিমিটেড চ্যানেল আই’র প্রতিষ্ঠাতা পরিচালক ও বার্তাপ্রধান। তার কৃষিবিষয়ক কার্যক্রমের ধারাবাহিকতায় দেশের সব পত্রপত্রিকা ও টেলিভিশনে কৃষিভিত্তিক কার্যক্রমের পরিধি বেড়েছে। তিনি বাংলাদেশ টেলিভিশন এর মাটি ও মানুষ নামক টিভি প্রোগ্রামের জনপ্রিয় উপস্থাপক ও কৃষি ব্যক্তিত্ব। উক্ত অনুষ্ঠানে বাংলাদেশে আধুনিক কৃষি ও বিভিন্ন উন্নত চাষ পদ্ধতি, কৃষি ব্যবস্থাপনা, বেকার ও শিক্ষিত যুবকদের কৃষিকাজে উৎসাহিত করা হতো। তিনি 'হৃদয়ে মাটি ও মানুষ' নামে চ্যানেল আইতে সাপ্তাহিক অনুষ্ঠান উপস্থাপনা করেন। চ্যানেল আইতে জাতীয় সংবাদে প্রতিদিনের কৃষি সংবাদ চালুর মধ্য দিয়ে তিনিই প্রথম দেশের গণমাধ্যমে কৃষিকে প্রাত্যহিক গুরুত্বের মধ্যে নিয়ে আসেন। এর ধারাবাহিকতায় চ্যানেল আইতে একটি পৃথক ও বিশেষ বুলেটিন আকারে প্রচার শুরু হয় কৃষি সংবাদ।
এছাড়া ২০১১ সালে যুক্তরাজ্যের হাউস অব কমন্স থেকে পেয়েছেন বিশেষ সম্মাননা।